En ny vejtype har de seneste år vundet frem i de danske kommuner. Der er tale om de såkaldte 2 minus 1 veje. Ifølge Vejdirektoratet skaber de nye veje mere tryghed i trafikken i mindre byer og landområder. Det gør de blandt andet ved, at der på vejene er bedre plads til cyklister og fodgængere. Det nye vejsystem tvinger også bilisterne til at sænke hastigheden. Men ifølge flere af landets kommuner, der har fået installeret vejene, så er trafikkanterne i tvivl om, hvordan de skal køre på de nye veje. Derfor forsøger Vejdirektoratet nu i en ny video at øge opmærksomheden omkring, hvordan man skal færdes på de nye veje. Du kan se video her. I Nordjylland har de blandt andet fået installeret de nye 2 minus 1 veje i Jammerbugt Kommune.

Opsummering:
De såkaldte 2 minus 1 veje skaber ifølge Vejdirektoratet mere tryghed i trafikken. Men flere kommuner fortæller, at trafikanterne kan være i tvivl om, hvordan de skal bruge dem.